Гэта значыць, што гарадзішча было створана яшчэ тады, калі на тэрыторыі Беларусі людзі жылі першабытнаабшчынным ладам, дакладней – у жалезным веку (І-ае тысячагоддзе да н. э. – І-ае тыс. н. э.). А на поўдні сучаснай Украіны, ля Чорнага мора, існавала Скіфскае царства (ІІІ стагоддзе да н. э. – ІІІ ст. н. э.). Яно аказвала ўплыў на тагачасныя плямёны нават да Бярэзіны. Пасля, у сярэдневякоўі, сюды прыйшлі славяне, якія выкарысталі гарадзішча паўторна.